Vaterpolo na Olimpijskim igrama 1900.
Turnir u vaterpolu na Ljetnim olimpijskim igrama 1900., održan je u Parizu, 11. i 12. augusta 1900. godine, u otvorenim vodama rijeke Seine kod Asnières-sur-Seine. Ovo je bilo prvo održavanje turnira u vaterpolu na jednim Olimpijskim igrama, a ekipe su se mogle sastojati od sportista iz više zemalja. U to vrijeme, vaterpolo nije bio raširen sport, te sa izuzetkom Britanskog vaterpolo saveza, sve su ostale ekipe bile sastavljene od plivača, koji su dodatno nastupali i u vaterpolu. Turnir je održan povodom Svjetske izložbe 1900., a bio je sastavni dio Ljetnih olimpijskih igara 1900. godine. Timovi nisu bili u rangu reprezentacija, te je u jednom timu moglo biti članova iz drugih plivačkih saveza. Na turniru je učestvovalo 7 timova iz četiri zemlje sa ukupno 53 igrača. Mada je pravilo bilo da svaki tim raspolaže sa samo 7 igrača, ukupan broj igrača, koji je nastupio za jednu ekipu do sada nije jasno određen. Pobjednik turnira je bio tim Osborne Swimming Club iz Manchestera, koj je nastipo kao predstavnik Ujedinjenog Kraljevstva.